# איי התעלה של קליפורניה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

איי התעלה של קליפורניה הנקראים גם איי סנטה ברברה הם שרשרת של שמונה איים באוקיינוס השקט סמוך לחופה הדרומי של קליפורניה, לאורך תעלת סנטה ברברה שבארצות הברית.

שמונת איי התעלה של קליפורניה, סמוך לחוף המערבי של ארצות הברית

איים צפוניים | איים דרומיים
אנאסאפה | סן קלמנט
סן מיגל | סן ניקולאס
סנטה קרוז | סנטה ברברה
סנטה רוזה | סנטה קטלינה

## [עריכה] תיאור

שמונת איי התעלה של קליפורניה מתחלקים על פני תחום השיפוט של שלושה מחוזות שונים של קליפורניה: ארבעה מהם שייכים למחוז סנטה ברברה, שניים למחוז וונטורה ושנים למחוז לוס אנג'לס. האיים מחולקים לשתי קבוצות: איי התעלה הצפוניים, ואיי התעלה הדרומיים. ארבעת האיים הצפוניים היו יחידת קרקע אחת הידועה בשם סנטה רוזה.

חוף סנטה קרוז

הארכיפלג משתרע לאורך כ-260 קילומטרים בין האי סן מיגל בצפון לבין האי סן קלמנט בדרום. שטחם הכולל של האיים הוא 896 ק"מ מרובע.

חמישה מהאיים (סן מיגל, סנטה רוזה, סנטה קרוז, אנאסאפה וסנטה ברברה) הוכרזו כגן הלאומי של איי התעלה בשנת 1980. בנוסף לכך, שמורת הטבע הימית של איי התעלה מקיפה שטח של ששה מילין ימיים (11 ק"מ) של האיים: אנאסאפה, סנטה קרוז, סן מיגל וסנטה ברברה.

האי סנטה קטלינה הוא היחיד מבין שמונת האיים שקיים בו ישוב משמעותי - כפר הנופש של אבאלון, קליפורניה.

## [עריכה] טבע

איי התעלה הם חלק מאחד מאזורי המחיה הימיים העשירים ביותר בעולם. מינים רבים של צמחים ובעלי חיים הם יחודיים לאיי התעלה, כולל חיות כגון: שועל איים אפור, בואש מנוקד מאיי התעלה, עורבני איים שיחני , יסעור אפור, לטאת איים לילית, סלמנדרה צנומה של איי התעלה, נחש פעמונים של איי התעלה, עז סן קלמנט, חנקן צבי ים סן קלמנט וצמחים הכוללים תת מינים ייחודיים של אורן טוריי, אלון איים וחלמית איים.

## [עריכה] שימוש צבאי

האיים, סן ניקולס וסן קלמנט נשלטים בלעדית על ידי הצי האמריקני, בנוסף לכך הצי האמריקני מחזיק מתקנים צבאיים בנקודות נוספות על פני שרשרת האיים. במהלך מלחמת העולם השנייה כל איי התעלה הדרומיים היו תחת ממשל צבאי, כולל האי המיושב סנטה קטלינה, שהתיירות אליו הופסקה ותושביו הקבועים נזקקו להתרים מיוחדים כדי להגיע ליבשה או ממנה.

האי סן מיגל שימש כשטח אש והאי סנטה ברברה כתחנת התראה מפני פלישה יפנית לקליפורניה.

הוצעה הצעת חוק בבית הנבחרים, להקמת בסיס צבאי באי סנטה רוזה. על פי ההצעה האי ישמור על מעמדו כגן לאומי, אך תוגבל האפשרות לבקר בו.

מקור: http://he.wikipedia.org../../../%D7%90/%D7%99/%D7%99/%D7%90%D7%99%D7%99_%D7%94%D7%AA%D7%A2%D7%9C%D7%94_%D7%A9%D7%9C_%D7%A7%D7%9C%D7%99%D7%A4%D7%95%D7%A8%D7%A0%D7%99%D7%94.html

קטגוריה: קליפורניה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Français
- 日本語